2009/ECFIN/033

[pic] | EURÓPAI BIZOTTSÁG |

Brüsszel, 2010.3.4.

COM(2010)69 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

AZ EURÓPAI UNIÓ 2008. ÉVIHITELFELVÉTELI ÉS HITELNYÚJTÁSI TEVÉKENYSÉGÉRŐL

TARTALOMJEGYZÉK

1. Bevezetés 4

2. Az Európai Unió hitelnyújtási tevékenységei 5

2.1. Leírás 5

2.2. BOP mechanizmus 7

2.3. MFA mechanizmus 8

2.4. Euratom-hitelek 10

3. Az Európai Unió hitelfelvételi tevékenysége 10

3.1. Leírás 10

3.2. BOP 10

3.3. MFA 11

3.4. Euratom 11

4. Európai Beruházási Bank — Közösségen kívüli hitelnyújtási műveletek 12

4.1. Az EBB hitelnyújtási tevékenységei 12

4.1.1. Leírás 12

4.1.2. Az aláírt hitelműveletek volumene 13

4.1.3. Az EBB hitelnyújtási tevékenységének hatása az EU költségvetésére 13

4.2. Az EBB hitelfelvételi tevékenységei 14

BEVEZETÉS

A Tanácsnak az Európai Unió különféle hiteleszközeit létrehozó határozatai előírják, hogy a Bizottság évente tájékoztassa a Tanácsot és az Európai Parlamentet az eszközök hasznosításáról. A fenti tájékoztatási követelmények teljesítése érdekében e jelentés valamennyi érintett terület esetében ismerteti a hitelnyújtási műveleteket.

E jelentés röviden beszámol különösen az euroövezeten kívüli tagállamok számára nyújtott fizetésimérleg-támogatásokkal kapcsolatos hitelnyújtási és hitelfelvételi tevékenységről (balance-of-payment, BOP), a Közösség által harmadik országoknak nyújtott makroszintű pénzügyi támogatásról (macro-financial assistance, MFA), valamint a közösségi hitelekhez kötődő garanciákról. Információt tartalmaz továbbá az Euratom hitelnyújtási és hitelfelvételi tevékenységéről is.

A hitelnyújtási tevékenységről alkotott kép kiteljesítése érdekében az Európai Beruházási Bank (EBB) Közösségen kívülre irányuló hitelnyújtási tevékenységére vonatkozó tanácsi határozatok[1] értelmében a Bizottságnak éves gyakorisággal tájékoztatnia kell a Tanácsot és a Parlamentet az EBB által a csatlakozás előtt álló országokban, a mediterrán térségben, Kelet-Európában, Dél-Kaukázusban és Oroszországban, Ázsiában, Latin-Amerikában és a Dél-afrikai Köztársaságban végrehajtott, uniós költségvetési garanciával bíró finanszírozási műveletek (hitelek és hitelgaranciák) helyzetéről.

AZ EURÓPAI UNIÓ HITELNYÚJTÁSI TEVÉKENYSÉGEI

Leírás

Az Unión kívüli államoknak és az euroövezeten kívüli tagállamoknak a Bizottság többféle jogalapon nyújt pénzügyi segítséget, attól függően, hogy hol helyezkedik el az érintett ország, és mik az elérni kívánt célok.

A Bizottság által a Tanács különböző határozatainak megfelelően végrehajtott pénzügyi műveletek általában bilaterális hitelnyújtás formájában valósulnak meg (ez Unión kívüli államok esetében makroszintű pénzügyi támogatás, euroövezeten kívüli tagállamok esetében pedig fizetésimérleg-támogatás lehet); a hitelnyújtással a Közösség segít helyreállítani az adott ország makrogazdasági egyensúlyát. Az Euratom-hitelnyújtási eszköz a tagállamokban és egyes Unión kívüli államokban (Örményország, Oroszország, és Ukrajna) végrehajtott finanszírozási műveletekhez áll rendelkezésre.

A makroszintű pénzügyi támogatások, fizetésimérleg-támogatások vagy Euratom-hitelek minden egyes folyósítása „back-to-back” – azaz fedezeti – műveletként zajlik. Más szóval az esedékes részlet (kamat és/vagy tőke) összege, pénzneme és dátuma megegyezik a mögöttes hitelfelvétel összegével, pénznemével és dátumával.

1. táblázat: A makroszintű pénzügyi támogatásokkal, az Unión kívüli államokba irányuló Euratom-hitelekkel és az euroövezeten kívüli tagállamok fizetésimérleg-támogatásaival kapcsolatos hitelfolyósítások.

millió EUR

2001 | 2002 | 2003 | 2004 | 2005 | 2006 | 2007 | 2008 | Összesen |

Románia: | 50 | 50 |

Részösszeg – „Bővítés” (2007.1.1.) utáni tagállamok | 0 | 0 | 50 | 0 | 0 | 0 | 0 | 0 | 50 |

Albánia(1) | 9 | 9 |

Bosznia-Hercegovina(2) | 10 | 10 | 10 | 30 |

Macedónia V.J.K.(3) | 10 | 12 | 28 | 50 |

Szerbia és Montenegró(4) | 225 | 40 | 15 | 280 |

Tádzsikisztán(6) | 60 | 60 |

Libanon(7) | 0 |

Részösszeg – MFA | 305 | 12 | 168 | 10 | 15 | 10 | 0 | 0 | 479 |

Euratom(8) | 40 | 40 | 25 | 65 | 215 | 51 | 39 | 16 | 491 |

BOP(9) | 2 000 | 2 000 |

Mindösszesen | 345 | 52 | 143 | 75 | 230 | 70 | 39 | 2 016 | 2 970 |

(1) Albánia 2005-ben 3 millió EUR, 2006-ban további 13 millió EUR összegű vissza nem térítendő támogatást kapott. (2) A hitelt 2000-ben egy 10 millió EUR összegű vissza nem térítendő támogatás kísérte. Az ország 2001-ben további 15 millió EUR, 2003-ban pedig 25 millió EUR vissza nem térítendő támogatást kapott, majd 2005-ben újabb 15 millió EUR vissza nem térítendő támogatáshoz jutott. (3) Macedónia Volt Jugoszláv Köztársaság: az ország 2001-ben 10 millió, 2002-ben 10 millió, 2003-ban pedig 18 millió EUR vissza nem térítendő támogatást kapott. (4) Szerbia és Montenegró 2002-ben 115 millió, 2003-ban 35 millió, 2004-ben 10 millió, 2005-ben pedig 25 millió EUR vissza nem térítendő támogatást kapott. (5) 2001-ben Koszovó 35 millió EUR-t, Montenegró pedig 13 millió EUR-t kapott költségvetési támogatás formájában. Ugyanebben az évben Koszovó további 15 millió EUR vissza nem térítendő támogatáshoz jutott, amelyet 2002-ben újabb 15 millió EUR követett. (6) Tádzsikisztán: a hitelt összesen 14 millió EUR összegű vissza nem térítendő támogatás kísérte. Az ország vissza nem térítendő támogatásként 2003-ban (egy 2002. évi döntés után) további 7 millió EUR-t kapott, e támogatást ugyanilyen összeggel 2005-ben és 2006-ban is megkapta. (7) Libanon hitelek formájában 50 millió EUR makroszintű pénzügyi támogatást kapott. 2009. júniusban 25 millió EUR folyósítására került sor. 2008. decemberben lezajlott egy 15 millió EUR összegű vissza nem térítendő támogatás első kifizetése. (8) Beleértve Bulgáriát és Romániát (amelyek 2007.1.1. óta tagállamok). (9) Az euroövezeten kívüli tagállamok számára rendelkezésre álló BOP mechanizmus felső határa 2008. december 2-án 12 milliárd EUR-ról 25 milliárd EUR-ra emelkedett. A keret 2009. május 18-án 50 milliárd EUR-ra nőtt. 2001 és 2008 között a következő egyéb vissza nem térítendő támogatásokat folyósították: Kivételes pénzügyi támogatás: Örményország és Grúzia 1998-ban 8 millió EUR, illetve 10 millió EUR vissza nem térítendő támogatást kapott, 1999-ben pedig 4 millió EUR-t, illetve 9 millió EUR-t. Grúzia 2001-ben további 6 millió EUR vissza nem térítendő támogatást kapott. Örményország 2002-ben 11 millió EUR vissza nem térítendő támogatást kapott. 2004-ben Örményország 5,5 millió EUR-t, Grúzia 6,5 millió EUR-t kapott vissza nem térítendő támogatásként. 2005-ben Örményország 1,5 millió EUR vissza nem térítendő támogatáshoz jutott. 2006-ban Grúzia két, egyenként 11 millió EUR összegű vissza nem térítendő támogatásban részesült. Moldovai Köztársaság: az ország 2008-ban két részletben 25 millió EUR vissza nem térítendő támogatást kapott. |

BOP mechanizmus

2008-ban az Európai Közösség hitelnyújtási (és hitelfelvételi) tevékenységeinek középpontjában a BOP mechanizmusnak az euroövezeten kívüli tagállamok miatti aktiválása állt.

Az alábbiakban összefoglaljuk a BOP mechanizmus fő jellemzőit, a 2008. év kulcstevékenységeit és a következő évek várható fejleményeit.

Az egyes tagállamok fizetési mérlegéhez a Bizottság középtávú hitelek formájában nyújthat támogatást, általában összekötve azt az IMF és más nemzetközi pénzügyi szervezetek, például az EBB, az EBRD vagy a Világbank, illetve más tagállamok által nyújtott pénzügyi segítséggel. A BOP mechanizmust kivételes jelleggel és eseti alapon lehet igénybe venni. A kedvezményezettek közé tartozhatnak azok az euroövezeten kívüli tagállamok[2], amelyek fizetési mérlegét komoly nehézségek sújtják. A támogatás makrogazdasági jellegű, azaz nem írják elő a források konkrét felhasználási céljait, mint a projekttámogatások esetében. Folyósítására akkor kerülhet sor, ha teljesülnek az előírt gazdaságpolitikai feltételek, célja pedig az, hogy enyhítse a kedvezményezett tagállam globális külső finanszírozási nehézségeit és helyreállítsa a fizetési mérleg életképességét. A gazdaságpolitikai feltételeket (a Gazdasági és Szociális Bizottsággal folytatott konzultáció után) a Bizottság és a tagállam egyetértési megállapodásban rögzíti, amelyet még a hitelmegállapodás előtt aláírnak. A támogatás segíti a nehézségek leküzdésére kidolgozott korrekciós intézkedések végrehajtását. Ezen intézkedések ellenőrzése nélkül nem kerülhet sor a hitelrészletek folyósítására.

A Közösség a rendszer 1975-ös létrehozása[3] után eltelt húsz évben számos alkalommal segítette a jelentős pénzügyi veszélyekkel vagy nehézségekkel szembesülő tagállamok fizetési mérlegét, hitelből finanszírozott hitelekkel.

A bővítést követően jelentősen megnőtt a támogatás potenciális kedvezményezettjeinek köre, ezért a súlyos nemzetközi pénzügyi válság miatt aktivált mechanizmus felső határát 2008 decemberében 12 milliárd EUR-ról 25 milliárd EUR-ra kellett növelni[4], hogy lépést tarthasson az igények várható növekedésével. Az esetleges további igények gyors kielégíthetősége érdekében a mechanizmus felső határát 2009 májusában 50 milliárd EUR-ra emelték[5].

Mint már említettük, a mechanizmust 2008-ban aktiválni kellett, hogy ki lehessen segíteni azokat az euroövezeten kívüli tagállamokat, amelyek fizetési mérlege a pénzügyi válság miatt nehézségekkel szembesült. A Tanács 2008 november 4-én úgy határozott[6], hogy Magyarországnak 6,5 milliárd EUR középtávú pénzügyi támogatást nyújt az euroövezeten kívüli tagállamok számára rendelkezésére álló mechanizmus alapján. Az EU által adott pénzügyi támogatás célja az volt, hogy helyreállítsa a befektetők bizalmát egy olyan időszakban, amikor Magyarország a pénzügyi piacok fokozott volatilitása és bizonytalansága, valamint a finanszírozási környezet 2008 utolsó negyedévében jelentkező zavarai miatt komoly nehézségeket tapasztalt a folyó fizetési mérlegét illetően. A 6,5 milliárd EUR-t négy részletben kívánták folyósítani. 2008. december 9-én folyósították az első, 2 milliárd EUR-s részletet. A fennmaradó részt 2009[7] és 2010 folyamán tervezték folyósítani, a gazdaságpolitikai feltételek fokozatos teljesítését követően.

A BOP mechanizmus várhatóan mennyiségileg jelentős részét fogja képezni az EU jövőbeni hitelnyújtási tevékenységének. 2009-ben a Tanács a BOP mechanizmussal két további országnak is támogatást nyújtott:

- 3,1 milliárd EUR-t Lettországnak (a Tanács 2009/290/EK határozata (2009. január 20.), és

- 5 milliárd EUR-t Romániának (a Tanács 2009/459/EK határozata (2009. május 6.).

MFA mechanizmus

Az MFA-műveletek részletes leírása a harmadik országoknak nyújtott makroszintű pénzügyi támogatás végrehajtásáról szóló, a Tanácshoz és az Európai Parlamenthez címzett éves bizottsági jelentésben[8] található. Az alábbiakban a MFA mechanizmus fő jellemzőit, a 2008. év kulcstevékenységeit és a következő évek várható fejleményeit foglaljuk össze.

A hitel és/vagy vissza nem térítendő támogatás formájában nyújtott makroszintű pénzügyi támogatás a kedvezményezett országok politikai és gazdasági erőfeszítéseit segítik, végrehajtásukra a Bretton Woods-i intézményekkel közösen kerül sor. A közösségi makroszintű pénzügyi támogatás fő jellemzői: a támogatás kivételes jellegű, kiegészíti a nemzetközi pénzügyi intézmények által biztosított forrásokat, és makrogazdasági feltételekhez van kötve. A közösségi makroszintű pénzügyi támogatás – a Nemzetközi Valutaalappal (IMF) és a Világbankkal szoros együttműködésben – országspecifikus szükségletekhez szabott támogatást nyújt számos harmadik országnak, átfogó célja a pénzügyi helyzet stabilizálása és piacorientált gazdaságok kialakítása.

Az MFA-hiteleket általában több részletben, a makrogazdasági feltételek részcéljainak teljesülésekor folyósítják. Minden egyes folyósítás előfeltétele, hogy a Bizottság hitelfelvétellel megteremtse annak forrását. Ha a kedvezményezett ország nem teljesíti visszafizetési kötelezettségét, és a Bizottság emiatt fizetési késedelembe esne, akkor a Bizottság aktiválhatja a külső fellépésekre képzett garanciaalapot[9], amivel elkerülhető a kapcsolódó bizottsági hitel törlesztésének elmaradása.

Az MFA-mechanizmus keretében 2001 óta kifizetett vissza nem térítendő támogatások és hitelek felsorolása az 1. táblázatban található.

A 2008. évi MFA-tevékenységek az érintett hatóságokkal az alábbi témákban folytatott tárgyalásokra koncentrálódtak:

- A Libanonnak nyújtott támogatás feltételei (a 2008. december 18-án, illetve 19-én aláírt egyetértési megállapodás és hitelmegállapodás). A Libanonnal kapcsolatos MFA-program 30 millió EUR vissza nem térítendő támogatást és 50 millió EUR hitelt tartalmaz, mindkettő folyósítása két részletben történik. Az első hitelrészlet (25 millió EUR) folyósítására 2009. június elején került sor, a második részlet felszabadítását 2010-re tervezik (a támogatáshoz csatolt feltételek teljesítésétől függően).

- A korábbi Jugoszláv Szövetségi Köztársaságnak nyújtott MFA-hitelek Szerbia és Montenegró közötti felosztásának rendezése. A Tanács 2008. október 2-án elfogadta a Közösség által a 2001/549/EK és a 2002/882/EK határozat értelmében a Szerbia és Montenegró Államközösségnek (korábbi nevén Jugoszláv Szövetségi Köztársaságnak) nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről szóló 2008/784/EK határozatot[10], felhatalmazva a Bizottságot arra, hogy külön hitelmegállapodást írjon alá Montenegró hatóságaival. Ez a határozat pusztán Montenegró 2006. júniusi függetlenné válásának és annak a Szerbia és Montenegró között 2006 júliusában elért megállapodásnak az eredménye, amely a külső kötelezettségeknek a két különálló állam közötti elosztására irányult. A Közösség szempontjából az új helyzet nem teremt új kötelezettséget és nincs költségvetési vonzata. A Montenegróval kötött hitelmegállapodás aláírása és (2009 végére várt) hatálybalépése után Szerbia jelenlegi kötelezettségeit kiigazítják.

- A Bizottság 2008-ban befejezte a Tanács által 2007. április 16-án a Moldovai Köztársaság javára indított, 45 millió EUR összegű makroszintű pénzügyi támogatási program végrehajtását. A vissza nem térítendő támogatás második és harmadik részletét (10 és 15 millió EUR) 2008 júniusában, illetve decemberében folyósították. A program a szegénység csökkentésére és a növekedésre irányuló eszköz (Poverty Reduction and Growth Facility – PRGF) keretében a kormány és az IMF között 2006 májusában kötött, 2009 májusáig hatályos megállapodást támogató pénzügyi csomag része volt.

- A Bizottság 2008 decemberében felszabadította a 2007. december 10-én jóváhagyott makroszintű pénzügyi támogatási program keretében Libanonnak nyújtott vissza nem térítendő támogatás első, 15 millió EUR összegű részletét.

- Az MFA mechanizmus keretében 2008-ban hitelfolyósításra nem került sor.

A makroszintű pénzügyi támogatás a földrajzi szempontból közeli régiókra, úgymint a Nyugat-Balkánra és a Kaukázusra összpontosul. A jelenlegi gazdasági és pénzügyi válság különösen komolyan sújtja ezeket a területeket. Ennek eredményeként több csatlakozás előtt álló, vagy a szomszédsági politikában részt vevő ország a Bizottságon keresztül hivatalosan vagy informálisan makroszintű pénzügyi támogatást kért a Közösségtől, amelynek így 2009 folyamán erőltetett ütemben kellett dolgoznia ezen igények kielégítésén. Nehéz előre jelezni, hogy e magas igények lecsengése mikorra várható, mindazonáltal a gazdaságilag fejlettebb országokban mindenképpen a mindennapi viszonyok visszatéréséhez lesz köthető.

Euratom-hitelek

Az Euratom-hitelnyújtási eszköz a tagállamok (77/270/Euratom határozat) vagy egyes harmadik országok (Ukrajna, Oroszország, Örményország; 94/179/Euratom határozat) belföldi projektjeinek finanszírozására használható. E hitelek nem érintik a költségvetést, finanszírozásukat a Bizottság a pénzügyi piacokon felvett back-to-back hitelekkel oldja meg. A Tanács 1990-ben a hitelfelvétel határát 4 milliárd EUR-ban állapította meg, amelyből mintegy 3,4 milliárd eurót vettek igénybe. A Bizottság 2002-ben a hitelfelvételi határ 4 milliárd EUR-ról 6 milliárd EUR-ra emelését javasolta, a Tanács még nem döntött az ügyben.

Az Euratom-hitelnyújtási tevékenység 2008-ban főként a K2R4 projekt második részletének (22 millió USD) folyósításából állt. A Bizottság 2004. szeptember 29-én 83 millió USD-nak megfelelő EUR összegű hitelt hagyott jóvá az ukrajnai Khmelnitsky-2 és Rovno-4 atomerőműblokk biztonsági felújítására. A hitel 2006. július 7-én vált folyósíthatóvá, miután ellenőrizték, hogy a hitelmegállapodásban foglalt előzetes feltételek kielégítően teljesülnek-e. Az első, 39 millió EUR-s részletet 2007. március 15-én folyósították. 2008. október 6-án folyósították a második, 22 millió USD-s (15,2 millió EUR-s) második részletet, a megfelelő hitelfelvételi művelet után.

Az ukrajnai K2R4 projekthez (10,3 millió USD) kötődő hitelmegállapodás harmadik (egyben utolsó) részletét[11] a 2009. évi hitelnyújtási és hitelfelvételi tevékenység keretében tervezték folyósítani.

AZ EURÓPAI UNIÓ HITELFELVÉTELI TEVÉKENYSÉGE

Leírás

A Tanács által eldöntött hitelnyújtási tevékenységek finanszírozása céljából a Bizottság jogosult az ehhez szükséges forrásokat az érintett Közösség (EK, Euratom) nevében a tőkepiacon beszerezni. A hitelfelvételi és hitelnyújtási mechanizmus alkalmazása minden eszköz (BOP, MFA, Euratom-hitelek) esetében a megfelelő jogalap szerint történik. Az adott hitelfelvételi művelet mindig szigorú fedezeti (back-to-back) viszonyban áll a kapcsolódó hitelnyújtási művelettel, ami biztosítja, hogy az EU költségvetését nem terheli kamat- vagy árfolyamkockázat.

BOP

A Bizottság 2008 novemberében a BOP mechanizmus alkalmazásával 6,5 milliárd EUR összegű hitel nyújtására vállalt kötelezettséget Magyarország számára. A 2 milliárd EUR összegű első részletet 2008. december 9-én egy három éves lejáratú kötvény kibocsátásával fedezték.

A kötvénykibocsátással az EK sikeresen tért vissza kibocsátóként az euróban denominált benchmarkkötvények piacára. A kötvényt nagyon jól fogadták a piacon. Mivel a befektetők érdeklődése igen nagy volt, a papírt hamarosan túljegyezték. A jegyzésből végül minden jelentős befektetői osztály részesedett, ideértve a központi bankokat, a befektetési alapokat, a vállalati befektetőket és a biztosítókat. A kötvény ára megközelítette a szuverén államokból, szupranacionális szervezetekből és kormányzati szervekből álló referenciacsoport (Sovereign Supranational Agency Sector – SSA) legjobbjának az árát, olyan kibocsátókhoz hasonlóan, mint az EBB, a KfW és az SFEF.

A másodlagos piaci teljesítmény minden tekintetben kielégítő volt és megerősítette az EK-nak mint első osztályú benchmark kötvények kibocsátójának pozícióját. E pozíciót tovább erősítették azok a benchmarkkötvény-kibocsátások, amelyekre a 2008. évi benchmarkkibocsátásra építve került sor 2009 folyamán.

MFA

A makroszintű pénzügyi támogatásokhoz 2008-ban nem volt szükség forrásbevonásra.

Euratom

2008-ban 22 millió USD összegű forrásbevonásra volt szükség.

2. táblázat: Hitelfelvételi műveletek 2001 és 2008 között, pénzügyi eszköz szerinti bontásban[12]

millió EUR

2000 | 2 039 | 1 656 | 3 695 |

2001 | 1 386 | 40 | 1 633 | 3 059 |

2002 | 713 | 80 | 1 379 | 2 172 |

2003 | 431 | 105 | 1 372 | 1 908 |

2004 | 423 | 170 | 1 214 | 1 807 |

2005 | 440 | 385 | 1 080 | 1 905 |

2006 | 436 | 436 | 969 | 1 841 |

2007 | 400 | 474 | 786 | 1 260 |

2008 | 266 | 484 | 2 000 | 654 | 3 404 |

(1) A valutakonverzióhoz használt árfolyamok mindig az adott év december 31-i árfolyamok. A hitelfelvételek eredeti összege, plusz/mínusz tőketörlesztések, tartozáselengedések, árfolyam-korrekciók. |

EURÓPAI BERUHÁZÁSI BANK — KÖZÖSSÉGEN KÍVÜLI HITELNYÚJTÁSI MűVELETEK

Az EBB hitelnyújtási tevékenységei

Leírás

Az EBB saját forrásaiból vagy közvetlenül finanszíroz egy adott projektet, vagy pénzügyi közvetítőknek nyújtott átfogó kölcsön révén, mely utóbbi esetben a közvetítők folyósítják az összegeket a kisebb léptékű helyi projektekhez. A Közösségen kívüli EBB-hitelek némelyike európai uniós költségvetési garanciát élvez és, amennyiben nincs ettől eltérő utalás, e jelentés tárgyát képezi. A jelenlegi külső mandátum keretében az EBB hitelgaranciát is nyújthat. Az EBB a saját kockázatú mechanizmusai[13] alkalmazásakor, illetve amikor a közösségi vagy tagállami forrásokat kezeli (főként a mediterrán és az AKCS-országokban) a pénzügyi eszközök széles (egyes esetekben a tőkebefektetésekig terjedő) skáláját használja. Az EBB külső mandátuma keretében végzett tevékenységeket külön jelentés fogja taglalni.

Az aláírt hitelműveletek volumene

Az aláírt EBB-hitelek teljes volumene 2008-ban 20%-kal, 57,6 milliárd EUR-ra nőtt, amelyből 51,5 milliárd EUR-t tesz ki a tagállamokkal, 6,1 milliárd EUR-t pedig a partnerországokkal kötött megállapodások volumene.

2008. évi EBB-hitelnyújtás az EU-n kívül — Áttekintés

millió EUR

EU-költségvetés és EFA-források(1) | Saját források közösségi/tagállami garanciával | Saját források az EBB saját kockázatú mechanizmusaival | ÖSSZESEN |

Csatlakozás előtt álló országok (2007–2013 mandátum) | 2 009 | 1 444 | 3 453 |

Szomszédos és partnerségi országok (2007–2013 mandátum) | 62 | 1 365 | 33 | 1 460 |

ALA — Ázsia és Latin-Amerika (2007–2013 mandátum) | 469 | 469 |

RSA — Dél-Afrika (2007–2013 mandátum) | 203 | 203 |

AKCS-TOT-országok(2) | 336 | 225 | 561 |

Összesen | 398 | 4 270 | 1 477 | 6 145 |

(1) | Az EBB által odaítélt és kezelt hitelek az EK költségvetési forrásaiból vagy az Európai Fejlesztési Alapból (EFA). |

(2) | Afrikai, karibi, csendes-óceáni / tengerentúli országok és területek |

Az EBB hitelnyújtási tevékenységének hatása az EU költségvetésére [14]

Az EBB az EU-n belül és – részleges garanciavállalás mellett – az EU-n kívül végez projektfinanszírozást. A hitelnyújtási tevékenység hatást fejt ki az EU költségvetésére, amikor közösségi garanciával, kamattámogatással, vagy más, a kölcsönadó számára a kockázatviseléshez hasonló különleges feltételekkel társul.

2006. december 19-én a Tanács közösségi garancia nyújtásáról határozott az EBB számára a Közösségen kívüli projektekhez adott hitelek és hitelgaranciák veszteségeinek fedezésére (2006/1016/EK tanácsi határozat[15]), e határozat helyébe az Európai Parlament és a Tanács 2009. július 13-i 2009/633/EK határozata[16] lépett. A közösségi garancia a kifizetett hitelek és nyújtott garanciák aggregált összegének 65%-ára korlátozódik, a visszatérített összegek levonásával és valamennyi kapcsolódó összeg hozzáadásával. Az ezen mandátum keretében 2007–2013 között végrehajtott EBB finanszírozási műveletek maximális felső határa 27 800 millió EUR, amely egy 25 800 millió eurós alapvető felső határból és egy 2 000 millió eurós opcionális mandátumból áll, mely utóbbi aktiválásáról a Tanács és a Parlament dönt a 2010-ben esedékes félidős felülvizsgálat eredményeire alapozva.

Az EBB hitelfelvételi tevékenységei

A 2008. évi finanszírozási program keretében az EBB 59,5 milliárd EUR összegű forrást vont be. Ez az összeg jelentős növekedést jelent 2007-hez képest (akkor 54,7 milliárd EUR volt, azaz a növekedés 9%-os). A növekedés jelentőségét kiemeli, hogy 2008-ban már bonyodalmak jelentkeztek a finanszírozási környezetben. Nőtt a volatilitás, a piaci bizonytalanság, október közepén pedig már finanszírozási zavarok is bekövetkeztek. Emiatt a hangsúly továbbra is a nagyobb, likvid tranzakciókon maradt, a strukturált termékek kibocsátása iránt kevesebb kereslet mutatkozott.

[1] A 98/348/EK és a 98/729/EK tanácsi határozattal módosított, az 1997.2.1–2000.1.31. közötti időszakra kiterjedő 97/256/EK tanácsi határozat (az 1997–2000 közötti általános mandátum) és a 2008/580/EK tanácsi határozattal (kodifikált változat) kiváltott, a 2000.2.1–2007.1.31. közötti időszakra kiterjedő 2000/24/EK tanácsi határozat (a 2000–2006 közötti általános mandátum). Az 1999/786/EK tanácsi határozat (törökországi földrengés utáni újjáépítési és rehabilitációs akció – TERRA) az általános mandátumok kiterjesztése. Továbbá a 2001/777/EK tanácsi határozat az Északi Dimenzió keretében, Oroszország balti-tengeri medencéjében kijelölt környezetvédelmi projektekhez egy speciális hitelakciót hozott létre. A 2005/48/EK tanácsi határozat az Oroszországban és a nyugati Új Független Államokban (Ukrajnában, a Moldovai Köztársaságban és Belaruszban) megvalósuló bizonyos típusú projektekhez külön mandátumot hozott létre. Végül, a 2006/1016/EK tanácsi határozat létrehozta a 2007.2.1–2013.12.31. közötti időszakra vonatkozó új általános mandátumot (a 2007–2013 közötti általános mandátum); e határozat helyébe később a 2009/633/EK európai parlamenti és tanácsi határozat lépett.

[2] 2009. október 1-jén a következő tagállamok nem voltak még részei az euroövezetnek: Bulgária, Csehország, Dánia, Észtország, Magyarország, Lettország, Litvánia, Lengyelország, Románia,.Svédország és az Egyesült Királyság.

[3] A Tanács 397/75/EGK rendelete (1975. február 17.) az első olajársokk miatt fenntarthatatlanná vált folyófizetésimérleg-egyenlegek helyreállítása céljából egyes EK-országok megsegítését szolgáló, közösségi hitelmechanizmusnak nevezett mechanimus létrehozásáról.

[4] A Tanács 1360/2008/EK rendelete (2008. december 2.) a tagállamok fizetési mérlegéhez középtávú pénzügyi támogatási mechanizmus létrehozásáról szóló 332/2002/EK rendelet módosításáról.

[5] A Tanács 431/2009/EK rendelete (2009. május 18.) a tagállamok fizetési mérlegéhez középtávú pénzügyi támogatási mechanizmus létrehozásáról szóló 332/2002/EK rendelet módosításáról.

[6] A Tanács 2009/102/EK határozata (2008. november 4.).

[7] 2009 márciusában és júliusában két újabb, 2, illetve 1,5 milliárd EUR-s részlet folyósítására került sor.

[8] 2008-ra vonatkozóan még nem tették közzé. 2007 esetében lásd: COM/2008/520

[9] Lásd: a Tanács 480/2009/EK, Euratom rendelete.

[10] HL L 269., 2008.10.10., 8. o.

[11] Az utolsó részletet végül 2009 októberében folyósították.

[12] Az EK-kötvényekről további információk találhatók a következő internetcímen: http://ec.europa.eu/economy_finance/financial_operation_instruments/market_operations59_en.htm.

[13] Az EBB kormányzótanácsa 2009 júliusában az előcsatlakozási mechanizmus és a II. mediterrán partnerségi mechanizmus alkalmazási körét kiterjesztette, így lehetővé váltak az infrastrukturális alapokba való közvetett tőkebefektetések is.

[14] Az EBB-nek adott garanciák és az EU saját kockázatú hitelnyújtása tekintetében e hatásokat a költségvetés által fedezett garanciák 2008. december 31-i állapotáról szóló jelentés (COM(2009) 398) mutatja be.

[15] HL L 414., 2006.12.30., 95. o.

[16] HL L 190., 2009.7.22., 1. o.